**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL** **KLAIPĖDOS MIESTO SAVIVALDYBĖS TARYBOS 2014 M. RUGSĖJO 15 D. SPRENDIMO NR. T2 246 „DĖL KLAIPĖDOS MIESTO SAVIVALDYBĖS BIUDŽETINIŲ KULTŪROS ĮSTAIGŲ TEIKIAMŲ ATLYGINTINŲ PASLAUGŲ KAINŲ PATVIRTINIMO“ PAKEITIMO“**

**1. Sprendimo projekto esmė, tikslai ir uždaviniai.**

Šiuo sprendimu Klaipėdos savivaldybės taryba nustatytų nemokamą parodų ir ekspozicijų lankymą Klaipėdos miesto ugdymo įstaigų moksleiviams ir neįgaliesiems Klaipėdos miesto savivaldybės Mažosios Lietuvos istorijos muziejuje (MLIM) ir Kultūrų komunikacijų centre (KKC),. Tikslas – pagerinti kultūros paslaugų prieinamumą neįgaliesiems, paskatinti moksleivių kultūrinį aktyvumą ir savišvietą

**2. Projekto rengimo priežastys ir kuo remiantis parengtas sprendimo projektas.**

Sprendimas parengtas vykdant Savivaldybės mero 2017-09-29 pavedimą Nr. M1-97, atsižvelgiant 2017-11-17 Kolegijos posėdyje (protokolas 2017-11-24 Nr. TAK -7) svarstant Lietuvos šimtmečio programą išsakytą siūlymą moksleiviams sudaryti sąlygas nemokamai lankyti parodas ir ekspozicijas, taip pat atsižvelgiant į LR Kultūros ministerijos inicijuotą Kultūrinio svetingumo programą, kurios esmė – nemokamas muziejų lankymas moksleiviams jų atostogų metu.

Siūloma Klaipėdoje šią iniciatyvą išplėsti, leidžiant moksleiviams lankyti savivaldybės įstaigose parodas ir ekspozicijas nemokamai visada, o ne vien atostogų metu.

**3. Kokių rezultatų laukiama.**

Sprendimas paskatins moksleivius ir neįgaliuosius labiau domėtis miesto kultūriniu gyvenimu bei istoriniu paveldu ir savarankiškai lavintis.

**4. Sprendimo projekto rengimo metu gauti specialistų vertinimai.**

Sprendimo projekto derinimo metu pastabų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Kasmet dėl Klaipėdos miesto ugdymo įstaigų moksleiviams taikomų nuolaidų (100 %) negautos pajamos bus kompensuojamos numatant lėšas ateinančių metų savivaldybės biudžete. Remiantis iš įstaigų gautais duomenimis, 2016 metais (2017 m. duomenų dar nėra) MLIM moksleiviams parduota bilietų už 3343 eurus, o KKC – už 1815 eurų.

**6.** **Lėšų poreikis sprendimo įgyvendinimui.**

Ateinančių metų biudžetą reikės padidinti: MLIM – apie 3400 Eur, KKC – apie 1850 Eur.

**7. Galimos teigiamos ar neigiamos sprendimo priėmimo pasekmės.**

Teigiama – padidės moksleivių ir neįgaliųjų kultūrinis aktyvumas ir jų išprusimas.

Neigiamų pasekmių nenumatoma.

Pridedama rengimo medžiaga (7 lapai):

Mero pavedimas 2017-09-29 Nr. M1-97 (1 lapas);

4 priedo lyginamasis variantas (2 lapai);

6 priedo lyginamasis variantas (2 lapai);

MLIM raštas „Dėl informacijos pateikimo“ (1 lapas);

KKC raštas „Informacija apie gautas pajamas už moksleivių lankymąsi muziejuje 2016 m.“ (1 lapas).

Kultūros skyriaus vedėjas Narūnas Lendraitis

V. Pakalniškis, tel. 39 61 75